CELEX: C2005/271/04
Language: et
Date: 2005-10-29 00:00:00
Title: Euroopa Kohtu (teine koda) 26. mai 2005. aasta otsus kohtuasjas C-132/03 (Consiglio di Stato eelotsusetaotlus): Ministero della Salute versus Coordinamento delle associazioni per la difesa dell'ambiente e dei diritti degli utenti e dei consumatori (Codacons), Federconsumatori (Määrus (EÜ) nr 1139/98 — Artikli 2 lõike 2 punkt b — Toiduainete märgistuse täiendav nõue — Teatavatest geneetiliselt muundatud organismidest (GMO) saadud materjali olemasolu kohta andmete kohustuslik lisamine — Geneetiliselt muundatud sojaoad ja mais — Nõudest vabastamine kindlaksmääratud taluvuse taset mitte ületava juhusliku olemasolu korral — Eritoiduks mõeldud toiduained — Imikud ja väikelapsed — Vabastuse kohaldatavus — Ettevaatuspõhimõte)

29.10.2005   
            
            
               ET
            
            
               Euroopa Liidu Teataja
            
            
               C 271/2
            
         
      EUROOPA KOHTU
   
   (teine koda)
   26. mai 2005. aasta otsus
   kohtuasjas C-132/03 (Consiglio di Stato eelotsusetaotlus): Ministero della Salute versus Coordinamento delle associazioni per la difesa dell'ambiente e dei diritti degli utenti e dei consumatori (Codacons), Federconsumatori (1)
   
   (Määrus (EÜ) nr 1139/98 - Artikli 2 lõike 2 punkt b - Toiduainete märgistuse täiendav nõue - Teatavatest geneetiliselt muundatud organismidest (GMO) saadud materjali olemasolu kohta andmete kohustuslik lisamine - Geneetiliselt muundatud sojaoad ja mais - Nõudest vabastamine kindlaksmääratud taluvuse taset mitte ületava juhusliku olemasolu korral - Eritoiduks mõeldud toiduained - Imikud ja väikelapsed - Vabastuse kohaldatavus - Ettevaatuspõhimõte)
   (2005/C 271/04)
   Kohtumenetluse keel: itaalia
   Kohtuasjas C-132/03, mille esemeks on Euroopa Kohtule EÜ artikli 234 alusel Consiglio di Stato (Itaalia) 28. jaanuari 2003. aasta otsusega esitatud eelotsusetaotlus, mis saabus Euroopa Kohtusse 25. märtsil 2003, menetluses Ministero della Salute v. Coordinamento delle associazioni per la difesa dell'ambiente e dei diritti degli utenti e dei consumatori (Codacons), Federconsumatori, menetluses osalesid Lega delle Cooperative, Associazione Italiana Industrie Prodotti Alimentari (AIIPA), Adusbef, tegi Euroopa Kohus (teine koda), koosseisus: koja esimees C. W. A. Timmermans (ettekandja), kohtunikud C. Gulmann ja R. Schintgen; kohtujurist P. Léger, kohtusekretär vanemametnik M. Múgica Arzamendi, 26. mail 2005 otsuse, mille resolutiivosa on järgmine:
   Nõukogu 26. mai 1998. aasta määruse (EÜ) nr 1139/98, mis käsitleb direktiivis 79/112/EMÜ sätestamata andmete kohustuslikku lisamist teatavate geneetiliselt muundatud organismidest toodetud toiduainete märgistusele, muudetud komisjoni 10. jaanuari 2000. aasta määrusega (EÜ) nr 49/2000, artikli 2 lõike 2 punkti b tuleb tõlgendada selliselt, et sättes ettenähtud vabastus sama määruse artikli 2 lõigetega 1 ja 3 sätestatud kohustusest lisada toiduainete märgistusele GMOst saadud materjali olemasolu, juhul kui olemasolu tuleneb juhuslikust saastumisest ja ei ületa 1 %-list ülempiiri, kohaldub ka imikute ja väikelaste eritoiduks mõeldud toiduainete suhtes.
   
      (1)  ELT C 135, 7.6.2003.